b'\n_START_ARTICLE_\nAnna Leonowens\n_START_SECTION_\nTidlig liv og familiebakgrunn\n_START_PARAGRAPH_\nAnna Leonowens ble f\xc3\xb8dt under navnet Anna Harriette Edwards i Ahmadnagar, India  26. november 1831. Hun var andre datter av Sergeant Thomas Edwards i Sappers and Miners og hans angloindiske kone, Mary Anne Glasscott, datter av en l\xc3\xb8ytnant i Bombay Army. I senere \xc3\xa5r hadde ikke Leonowens s\xc3\xa6rlig kontakt med sin familie og s\xc3\xb8kte \xc3\xa5 skjule sin bakgrunn ved \xc3\xa5 hevde at hun var f\xc3\xb8dt Caernarfon i Wales, som datter av en kaptein Crawford. Ved \xc3\xa5 gj\xc3\xb8re dette beskyttet hun ikke bare seg selv men ogs\xc3\xa5 sine barn, som ville ha st\xc3\xb8rre sjanse til \xc3\xa5 lykkes sosialt om deres angloindiske bakgrunn, som ble ansett som \xc2\xabraseblanding\xc2\xbb, forble ukjent. Det finnes ikke noen d\xc3\xa5psattest i Caernarfon p\xc3\xa5 henne, noe som kom som et sjokk p\xc3\xa5 byen som lenge hadde sett p\xc3\xa5 henne som et av sine mest ber\xc3\xb8mte bysbarn._NEWLINE_Leonwens far d\xc3\xb8de f\xc3\xb8r hun ble f\xc3\xb8dt. Noen m\xc3\xa5neder etter f\xc3\xb8dselen giftet hennes mor seg med irsk-katolske Patrick Donohoe, som var korporal i Royal Engineers. Familien flyttet rundt i India i takt med at Donohoes regiment ble forflyttet. Han fikk senere Victoriakorset for tapperhet i Bombay under det indiske oppr\xc3\xb8ret. I 1941 tok familien permanent opphold i Deesa i den indiske delstaten Guajarat. Anna ble skrevet inn p\xc3\xa5 Bombay Education Societys pikeskole i Byculla (som n\xc3\xa5 er en bydel i Mumbai). Dette var en skole som var \xc3\xa5pen for elever av \xc2\xabblandingsrase\xc2\xbb hvis fedre hadde tjent i det milit\xc3\xa6re, men hadde mistet livet eller forsvunnet. Anna Leonowens selv hevdet senere at hun hadde g\xc3\xa5tt p\xc3\xa5 en britisk kostskole, og f\xc3\xb8rst hadde kommet til India som femten\xc3\xa5ring._NEWLINE_Anna hadde et anstrengt forhold til sin stefar. Som voksen hevdet hun at han hadde fors\xc3\xb8kt \xc3\xa5 presse henne til \xc3\xa5 gifte seg med en meget eldre mann, slik han f\xc3\xb8rst hadde gjort med s\xc3\xb8steren hennesI S\xc3\xb8steren Eliza Julia Edwards var femten \xc3\xa5r gammel da hun i 1845 ble giftet bort til James Millard. De fikk i 1848 datteren Eliza Sarah Millard, som l 1864 giftet seg med Edward John Pratt, en 38 \xc3\xa5r gammel britisk embetsmann som hadde tjenestegjort i den indiske marinen. Eliza og Edwards s\xc3\xb8nn Edward John Pratt jr, fikk i 1887 s\xc3\xb8nnen William Henry Pratt, bedre kjent som filmstjernen Boris Karloff. _NEWLINE_Anna Leonowens var forlover for sin s\xc3\xb8ster, men tok likevel avstand fra s\xc3\xb8sterens ekteskap. Hun kuttet b\xc3\xa5ndene til familien s\xc3\xa5 totalt at ti \xc3\xa5r senere, da hun ble kontaktet i Siam av s\xc3\xb8steren Eliza , truet Anna med selvmord om s\xc3\xb8steren ikke lot henne v\xc3\xa6re i fred.\n_START_SECTION_\nKontrovers\n_START_PARAGRAPH_\nHistorikere mener \xc3\xa5 kunne p\xc3\xa5vise at Anna Leonowens overdrev sin egen betydning i Siam i sine b\xc3\xb8ker, likes\xc3\xa5 at hun fortegnet kongen som hun i virkeligheten ikke p\xc3\xa5 n\xc3\xa6re hadde s\xc3\xa5 tett kontakt med som hun selv ville ha det til. Men boken med sin oppsiktsvekkende historie har gitt opphav til fire filmer. De best kjente er musikalen \xc2\xabThe King and I\xc2\xbb fra 1956, og filmen \xc2\xabAnna and the King\xc2\xbb fra 1999. Begge filmer ble forbudt i Thailand med basis i en lov fra 1930 som forbyr \xc3\xa5 fremstille det thailandske monarki p\xc3\xa5 respektl\xc3\xb8st vis.'